PATVIRTINTA

Druskininkų „Ryto“ gimnazijos

direktoriaus 2024 m. sausio d.

įsakymu Nr. VE1-

**DRUSKININKŲ „RYTO“ GIMNAZIJOS**

**MOKINIŲ, TURINČIŲ SPECIALIŲJŲ UGDYMO(SI) POREIKIŲ,**

**UGDYMO ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Druskininkų „Ryto“ gimnazijos mokinių, turinčių specialiųjų ugdymo(si) poreikių, ugdymo organizavimo tvarkos aprašas (toliau Aprašas) reglamentuoja mokinių, turinčių specialiųjų ugdymosi poreikių, ugdymo organizavimą Druskininkų „Ryto“ gimnazijoje (toliau – Gimnazija).
3. Aprašas parengtas vadovaujantis Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 patvirtintu aprašu „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ ir Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 patvirtintu aprašu „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
4. Gimnazija užtikrina ugdymo prieinamumą ir kokybę kiekvienam savivaldybės teritorijoje gyvenančiam mokiniui, besimokančiam gimnazijoje ir turinčiam specialiųjų ugdymo(si) poreikių.
5. Gimnazijos ir tėvų (globėjų / rūpintojų) įsipareigojimai užtikrinti mokinių ugdymą(si) ir pagalbos teikimą, atsižvelgiant į jų specialiuosius ugdymosi poreikius, įteisinami mokymo sutartyje.
6. **SPECIALIŲJŲ UGDYMO(SI) POREIKIŲ NUSTATYMAS, SPECIALIOJO UGDYMOSI IR (AR) ŠVIETIMO PAGALBOS SKYRIMAS**
7. Specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimas (toliau – Įvertinimas) gali būti atliekamas iki I-os gimnazinės klasės I-ojo pusmečio pabaigos.
8. Įvertinimo ir specialiojo ugdymo(si) ir (ar) švietimo pagalbos skyrimo tvarka:
	1. Mokytojas pildo Anketą (Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 2 priedas) ir kreipiasi į Gimnazijos Vaiko gerovės komisiją (toliau – Komisija), kai jam iškyla mokinio ugdymo sunkumų ir (ar) mokinio pasiekimai neatitinka bendrosiose programose numatyto patenkinamo pasiekimų lygio.
	2. Komisija, gavusi Anketą bei tėvų (globėjų / rūpintojų) Sutikimą (Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 4 priedas), atlieka pirminį Įvertinimą ir pildo Komisijos pažymą dėl Įvertinimo (Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 5 priedas). Siekdami išsamesnio Įvertinimo, Komisijos nariai gali prašyti tėvų (globėjų, rūpintojų) pateikti mokinio sveikatos būklės įvertinimo dokumentus.
	3. Komisija, nustačiusi mokinio specialiųjų ugdymosi poreikių lygį ir nusprendusi, kad mokiniui reikalinga švietimo pagalba, įrašo jį į švietimo pagalbos gavėjų sąrašą, Komisijos pirmininko raštu suderintą su Druskininkų savivaldybės Pedagogine psichologine tarnyba (toliau – Tarnyba). Prireikus Tarnyba gali prašyti pateikti mokinio psichologinio, pedagoginio, medicininio vertinimo dokumentus. Suderintas su Tarnyba švietimo pagalbos gavėjų sąrašas teikiamas Gimnazijos vadovui tvirtinti. Tėvų (globėjų, rūpintojų) sutikimu Komisija pildo Pažymą dėl specialiojo ugdymo(si) ir (ar) švietimo pagalbos skyrimo (Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 8 priedas).
	4. Komisija, nusprendusi, kad mokiniui yra tikslinga pritaikyti bendrojo ugdymo bendrąsias programas ir skirti specialųjį ugdymąsi, gavusi Sutikimą (Mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarkos aprašo 6 priedas), kreipiasi į Tarnybą dėl išsamesnio Įvertinimo. Komisija pateikia Tarnybai Komisijos pažymos dėl Įvertinimo kopiją, patvirtintą teisės aktų nustatyta tvarka, mokinio rašto darbų, piešinių, prireikus - mokinio sveikatos būklės įvertinimo dokumentus.
9. Specialusis ugdymas(is) ir (ar) švietimo pagalba skiriama visam mokymosi Gimnazijoje laikotarpiui, jei Tarnybos išvadose nėra nurodoma, kad būtina atlikti pakartotinį specialiųjų ugdymo(si) poreikių įvertinimą.
10. **UGDYMO ORGANIZAVIMAS**
11. Mokinių ugdymas organizuojamas vadovaujantis pagrindinio, vidurinio ugdymo programomis, Bendraisiais ugdymo planais.
12. Švietimo pagalba mokiniams teikiama vadovaujantis Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663 „Dėl psichologinės pagalbos teikimo tvarkos aprašo patvirtinimo“, 2016 m. lapkričio 2 d. įsakymu Nr. V-950 „Dėl socialinės pedagoginės pagalbos teikimo tvarkos aprašo patvirtinimo“, 2011 m. liepos 8 d. įsakymu Nr. V-1228 „Dėl specialiosios pedagoginės pagalbos asmeniui ik 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“, 2011 m. liepos 8 d. įsakymu Nr. V-1229 „Dėl specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
13. Gimnazija mokiniui, turinčiam specialiųjų ugdymo(si) poreikių, rengia individualų pagalbos planą, apimantį pagalbą ugdymo procese ir kitų specialistų teikiamą pagalbą. Planą rengia specialusis pedagogas, kuris kartu su mokytojais ir švietimo pagalbos specialistais, vaiku, jo tėvais (globėjais / rūpintojais) numato ugdymo ir pagalbos tikslus. Plano įgyvendinimą koordinuoja Komisijos pirmininkas.
14. Pritaikytas ugdymo programas rengia dalykų mokytojai, atsižvelgdami į mokinio specialiuosius ugdymosi poreikius, mokinio ir tėvų (globėjų / rūpintojų) pastebėjimus ir vadovaudamiesi Tarnybos išvadomis ir rekomendacijomis.
15. Mokinio, turinčio specialiųjų ugdymo(si) poreikių, mokymas namie savarankišku ar nuotoliniu būdu organizuojamas remiantis gydytojų rekomendacijomis ir Tarnybos išvadomis.
16. **MOKINIŲ PASIEKIMŲ IR PAŽANGOS VERTINIMAS**
17. Mokinio, turinčio specialiųjų ugdymo(si) poreikių, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus, vadovaujantis Bendrųjų ugdymo planų nuostatomis ir Gimnazijos mokinių pasiekimų ir pažangos vertinimo tvarka.
18. Mokinio, turinčio specialiųjų ugdymo(si) poreikių, kuriam bendrojo ugdymo programa pritaikoma, mokymosi pažanga ir pasiekimai vertinami pagal mokinio individualiame ugdymo plane numatytus tikslus, kurie yra suderinti su bendrosios programose numatytais pasiekimais, su mokiniu, tėvais (globėjais / rūpintojais), švietimo pagalbos specialistais.
19. Specialiųjų poreikių turintys mokiniai vertinami 10 balų sistema arba įrašais „įskaityta, atleista, neįskaityta“, atsižvelgiant į mokiniui parengtos programos reikalavimus ir Tarnybos nustatytus mokinio gebėjimus. Jei mokinys nuolat gauna labai gerus arba nepatenkinamus pažymius, būtina peržiūrėti programą: ji yra arba per lengva, arba per sunki, todėl ją reikia koreguoti. Metinis įvertinimas rašomas atsižvelgiant į mokinio pasiekimus jam paskirtos programos ribose.
20. Mokinių mokymosi pasiekimų patikrinimus pagal bendrojo ugdymo programas Gimnazija vykdo vadovaudamasi mokymosi pasiekimų patikrinimų organizavimo, vykdymo ir vertinimo instrukcijų pritaikymo tvarkų aprašais.
21. Mokiniui, baigusiam bendrojo ugdymo programą, įgijusiam atitinkamą išsilavinimą, mokymosi pasiekimus įteisinantis dokumentas išduodamas vadovaujantis Pažymėjimų ir brandos atestatų išdavimo tvarkos aprašu.
22. **BAIGIAMOSIOS NUOSTATOS**
23. Mokiniams, turintiems specialiųjų ugdymo(si) poreikių, ugdymas organizuojamas atsižvelgiant į jų specialiuosius ugdymo(si) poreikius, Tarnybos rekomendacijas ir Gimnazijos galimybes, t. y. švietimo pagalbos specialistų skaičių ir (ar) kitas aplinkybes.
24. Gimnazija, atsižvelgdama į mokinio specialiuosius ugdymo(si) poreikius, užtikrina ugdymą(si) pritaikytoje ugdymosi aplinkoje, reikiamos švietimo pagalbos teikimą, aprūpinimą specialiosiomis priemonėmis ir ugdymui skirtomis techninėmis pagalbos priemonėmis.
25. Gimnazijos mokinių, turinčių specialiųjų ugdymo(si) poreikių, ugdymo organizavimo tvarkos aprašu vadovaujasi visi Gimnazijoje dirbantys mokytojai bei specialistai.
26. Gimnazijos mokinių, turinčių specialiųjų ugdymo(si) poreikių, ugdymo organizavimo tvarkos aprašas gali būti atnaujinamas atsižvelgiant į Lietuvos Respublikos įstatymų aktus.